**UPUTSTVO ZA REGISTRACIJU NA ONLAJN PLATFORMU**

Zakazivanje b2b sastanaka putem onlajne platforme je brz i lak način da upoznate potencijalne partnere za saradnju. 20 minuta teče brzo, ali je dovoljno da se izgrade prve veze pre nego što se sastanak završi i počne sledeći razgovor.

Kako biste se uspešno registrovali potrebno je da:

* Kliknete na dugme **Register** u gornjem desnom uglu.

Ako već imate b2match nalog, prijavite se, ili se registrujte putem mejla, kako biste napravili nalog. Ukoliko ste se ranije registrovali za neki od događaja koji su organizovani putem b2match platforme, koristite taj nalog, a u slučaju da ste zaboravili lozinku, istu možete da promenite tako što kliknete na dugme *Send reset* link i putem mejla ćete dobiti link za promenu lozinke.

* Odaberite da li događaju prisustvujete:
* On-site (uživo)
* Remote (onlajn)

Nakon što odaberete, kliknite na dugme **Continue**

Proces registracije za događaj sastoji se od dva koraka:

* Kreiranje b2match naloga
* Kreiranje Vašeg profila

Odeljak Kreirajte svoj profil sastoji se od nekoliko polja koja treba popuniti kako bi Vaš profil bio što privlačniji drugim učesnicima.

Napravite svoj profil, koji uključuje Vaše podatke i informacije o kompaniji/organizaciji koju predstavljate. Obavezna polja su označena zvezdicom:

* Country
* City
* Organisation Name
* Description
* Organisation Types
* Areas of Activity- Sectors
* Data protection notice

Kada popunite sve što vam je potrebno, kliknite na **Continue** da završite registraciju na događaj.

Nakon što popunite navedena polja, potrebno je da organizator validira Vaš profil. Za to vreme možete da popunite polje koje se odnosi na proizvode i usluge koje nudite ili tražite:

* Create opportunities

Pripremite svoj raspored, tako što ćete da dodate sesije ili odaberete termine sastanaka koji Vam najviše odgovaraju:

* Prepare your schedule
* Book meetings- My availability

Napravite jasan i koncizan poslovni profil kako bi povećali svoju vidljivost na platformi. Vaš profil treba da opisuje ko ste, šta možete da ponudite potencijalnim partnerima i koga želite da upoznate. Dobar profil će generisati znatno više zahteva za sastanke.

Pretražite profile ostalih registrovanih učesnika i u skladu sa Vašim potrebama i interesima, pošaljite zahteve za sastanke onima koje želite da upoznate tokom događaja.

Pristupite svojim sastancima u delu MY AGENDA ili MEETINGS, gde se nalazi kompletan raspored Vaših sastanaka.

***Srećno umrežavanje!***